
COMUNA LIEBLING

Liebling, Nr. 528, Cod poștal: 307245, 
Tel: 0256/396501; Fax: 0256/396421
e-mail. contact@primarialiebling.ro

Nr. 627/03.02.2023
RAPORT DE SPECIALITATE
privind aprobarea participării Comunei Liebling, Județul Timiș,  la Parteneriatul LEADER cu denumirea ”Parteneriat Public-Privat al (G.A.L.) al Asociației Timiș Torontal Bârzava”
Subsemnata, CORINA ROȘU-CIOBANU, în calitate de Promotor Local al Comunei Liebling, prin prezentul raport supun atenției dumneavoastră posibilitatea participării Comunei Liebling la Parteneriatul LEADER cu denumirea ”Parteneriat Public-Privat al (G.A.L.) al Asociației Timiș Torontal Bârzava, necesar elaborării noii strategii de dezvoltare locală a (G.A.L.) al Asociației Timiș Torontal Bârzava și implicit depunerea și implementarea acesteia în noua perioadă de programare, conform Planului Național Strategic 2023-2027. 

Întocmirea strategiei de dezvoltare locală, reprezintă o oportunitate ideală pentru G.A.L. de a implica, în mod activ, actori locali și organizații noi. În acest fel, GAL-ul poate analiza nu numai nevoile și oportunitățile de dezvoltare, ci și mecanismul de implicare activă a populației din teritorul pe care-l cuprinde.
Scopul este de a sprijini parteneriatele public- private  locale pentru elaborarea strategiei de dezvoltare locală iar ca obiective enumerăm: creșterea capacității de colaborare, necesară pentru elaborarea unor strategii integrate, ceea ce va oferi actorilor locali și reprezentanților din diferite domenii de activitate posibilitatea de a lucra împreună și de a interacționa în favoarea comunităților din teritoriile LEADER;

Beneficiarii sunt tocmai aceste parteneriate public-private  constituite în baza unui Acord de Parteneriat, indiferent dacă reprezintă teritorii care sunt acoperite de GAL-uri ce au fost selectate în cadrul PNDR 2007-2013, sau parteneriate potențiale/ existente formate din parteneri care au fost membri în GAL-uri autorizate și/sau parteneri care nu au mai fost membri în GAL-uri;
Partenerii economici privați, precum și alți reprezentanți ai societății civile vor reprezenta cel puțin 51% la nivel decizional. Reprezentanții orașelor vor reprezenta maximum 25% la nivel decizional (organisme de conducere ale GAL-ului și comitet de selecție) și raportat la populația acoperită într-un teritoriu GAL;
SPRIJINUL NERAMBURSABIL  va fi de 100%: 
Se va oferi sprijin de asistență tehnică în conformitate cu prevederile Regulamentului nr.1303/2013, până la suma maximă de 20.000 Euro pentru SDL ( strategie dezvoltare locala) depusă de parteneriat, astfel: 
· cheltuielile pentru animare vor fi de maximum 10.000 euro, acordate proporțional cu numărul de locuitori acoperit de Strategia de Dezvoltare Locală (maximum 100.000 de locuitori). Prin urmare, alocarea financiară va fi 0,1euro/ locuitori
·  cheltuielile legate de elaborarea strategiei se vor încadra în suma maximă de 10.000 de euro, indiferent de mărimea teritoriului și populația acoperită de SDL. 
Față de motivele expuse, apreciez legal, necesar și oportun proiectul de hotărâre privind aprobarea participării Comunei Liebling, Județul Timiș la Parteneriatul LEADER cu denumirea ”Parteneriat Public-Privat al (G.A.L.) al Asociației Timiș Torontal Bârzava”.
           Întocmit,
Promotor local
  Corina Roșu-Ciobanu

 Nr.628 /03.02.2023

REFERAT DE APROBARE AL PRIMARULUI

privind aprobarea participării Comunei Liebling, Județul Timiș,  la Parteneriatul LEADER cu denumirea ”Parteneriat Public-Privat al (G.A.L.) al  Asociației Timiș Torontal Bârzava”
Având în vedere Planului Național Strategic PAC 2023 - 2027 și faptul că GAL ,,Asociația Timiș Torontal Bârzava” urmează să întocmească și să implementeze Strategia de dezvoltare Locală pentru anii 2023 - 2027, precum și oportunitatea  unui sprijin nerambursabil pentru activități pregătitoare prin PNDR - măsura 19.1, în sumă maximă de 20.000 euro pentru SDL depusă de partenerul LEADER, 

Având în vedere OG 26/2000 privind asociațiile și fundațiile,

În temeiul art. 136, alin. (1) din OUG 57/2019 privind Codul Administrativ, am inițiat proiectul de hotărâre privind aprobarea participării Comunei Liebling, județul Timiș, la parteneriatul LEADER cu denumirea ,,Parteneriat public - privat al ( G.A.L. ) Asociației Timiș Torontal Bârzava”.
Subsemnatul, IOAN GHEORGHE MUNTEANU, în calitate de primar al comunei Liebling, prin prezentul referat de aprobare, supun atenției dumneavoastră, posibilitatea adoptării unei hotărâri de consiliu prin care să se aprobe participarea Comunei Liebling la Parteneriatul LEADER cu denumirea ”Parteneriat Public-Privat al (G.A.L.) al Asociației Timiș Torontal Bârzava în vederea depunerii sprijinului pregătitor și a implementării Strategiei de Dezvoltare Locala prin accesarea Planului Național Strategic PAC 2023 – 2027.
Ținând cont de  aceasta, vă rog să adoptați proiectul de hotărâre în forma prezentată. 

Primar,

Ioan Gheorghe MUNTEANU

